Kép feltöltése

Egy képet feltölthetünk erre a szerverre. Ezt a képet aztán különféle helyeken használhatjuk azonosításunk céljára.

Erre a célra a legmegfelelőbb egy közeli arcfelvétel, de bármilyen egyéb képet használhatunk.

A képet JPG vagy PNG formátumban kell elkészíteni (tehát a nevek .jpg vagy .png kiterjesztéssel végződnek).

A kép az alábbi négy módszer valamelyikével készíthető el:

1. Digitális fényképezőgéppel, mely esetben a fénykép a számítógépen feltehetőleg megfelelő formában már rendelkezésre áll.
2. Lapolvasóval rögzíthetünk egy meglévő fényképet. Ez esetben ügyeljünk arra, hogy JPG vagy PNG formában mentsük el a képet.
3. Akinek a művészi hajlama lehetővé teszi, rajzolhat képet egy képszerkesztő programmal.
4. Végezetül az Internetről is "elcsenhetünk" képeket. A http://images.google.com honlapról kiindulva számos képet vadászhatunk le az Internetről. Ha megtaláltuk a nekünk szimpatikusat, a jobb egérgombra kattintva elmenthetjük a képet a "Save this image..." [Kép mentése] parancs segítségével a megjelenő menüpontra kattintva (ennek módja számítógépenként némileg eltérő lehet).

A kép feltöltéséhez kattintsunk ezen a szerkesztő oldalon a "Browse" [Tallózás] gombra és válasszuk ki a merevlemezről a képet.

MEGJEGYZÉS: Ügyeljünk arra, hogy a kép ne legyen nagyobb, mint a megadott maximális méret, ellenkező esetben a feltöltés elmarad.

Ezután kattintsunk a lenti "Update my Profile" [Profil frissítése] gombra. A kép négyzet alakú és 100x100 képernyőpont méretű lesz.

Ha visszakerülünk a profilunkat tartalmazó oldalra, előfordulhat, hogy a kép módosítása még nem lesz látható. Ilyen esetben kattintsunk a böngésző "Reload" [Frissítés] gombjára.